Diari Oficial de la Generalitat Valenciana


Sumari del DOGV 8707, del 30-12-2019 (2019/12327)

RESOLUCIÓ de 19 de desembre de 2019, de la Conselleria de Justícia, Interior i Administració Pública, per la qual es reconeix l'obligació i es proposa el pagament, es minoren i es deixen sense efecte les ajudes concedides per la Resolució de 28 de novembre de 2019, per a la preparació d'oposicions per a l'ingrés en els cossos i escales del grup A de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8707

Data del DOGV
:   30-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12302


Data del document
:   19-12-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

RESOLUCIÓ de 19 de desembre de 2019, de la Conselleria de Justícia, Interior i Administració Pública, per la qual es reconeix l'obligació i es proposa el pagament, es minoren i es deixen sense efecte les ajudes concedides per la Resolució de 28 de novembre de 2019, per a la preparació d'oposicions per a l'ingrés en els cossos i escales del grup A de l'Administració de la Generalitat. [2019/12779]  
  
  
Per mitjà del Decret 26/2019, d'1 de març, del Consell, s'aproven les bases reguladores de la concessió d'ajudes a persones joves altament qualificades, per a la preparació de proves selectives per a l'accés als diferents cossos o escales del grup de classificació professional A de l'Administració de la Generalitat (DOGV 12.03.2019).  
Mitjançant la Resolució de 23 de juliol de 2019, de la Conselleria de Justícia, Interior i Administració Pública, es convoquen ajudes per a la preparació d'oposicions per a l'ingrés en els cossos del grup A de l'Administració de la Generalitat (DOGV 25.07.2019).  
Finalitzat el termini del primer període de justificació de les ajudes concedides per la Resolució de 28 de novembre de 2019, de la consellera de Justícia, Interior i Administració Pública (DOGV 29.11.2019), i vist el certificat de la Subdirecció General de l'IVAP, de data 18 de desembre de 2019, sobre la justificació del compliment de la fi de la subvenció del primer període de justificació, d'acord amb el que es disposa en l'article onzé de la Resolució de 23 de juliol de 2019, i en l'article tercer de la Resolució de 28 de novembre de 2019.  
De conformitat amb el que es preveu en el Decret 5/2019, de 16 de juny, del president de la Generalitat, i en el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, així com en l'article 160.4.b de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:  
  
Primer  
Reconéixer l'obligació i proposar el pagament, per un import total de 107.000 euros, amb càrrec a l'aplicació pressupostària 87.61.05.487.61.4, línia de subvenció X25553786, corresponent al primer període de justificació, a favor de les persones beneficiàries que s'assenyalen en l'annex I i amb els imports que per a cadascuna s'hi indiquen.  
  
Segon  
Minorar la quantia de l'ajuda corresponent al primer període de justificació que han de percebre les persones beneficiàries que s'assenyalen en l'annex II, per no haver justificat íntegrament el compliment de la fi de la subvenció del primer període (01.09.2019 a 30.11.2019).  
  
Tercer  
Deixar sense efecte les ajudes concedides a les persones beneficiàries que s'assenyalen en l'annex III, per no haver justificat el compliment de la fi de la subvenció en la forma i termini establits, per la qual cosa s'ha produït la pèrdua del dret a cobrar-la, de conformitat amb el que es preveu en l'article quinze de la Resolució de 25 de juliol de 2019.  
  
  
Quart  
Acceptar la renúncia formulada per Victor Alejandro Torres Fernández, amb DNI \*\*\*9372\*\*.  
  
Cinqué  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra la present resolució, que posa fi a la via administrativa, es podrà interposar un recurs potestatiu de reposició davant de la consellera de Justícia, Interior i Administració Pública, en el termini d'un mes a comptar des de l'endemà de la publicació d'aquesta resolució; o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de desembre de 2019.- La consellera de Justícia, Interior i Administració Pública: Gabriela Bravo Sanestanislao.